Ericu950/Stoicheia-meter-silver huggingface dataset:
ἑνὸς ἔτι μνησθεὶς ἀνδρός , στοχαζόμενος τοῦ μὴ μακρηγορεῖν , ἐπὶ τὰ ἀκόλουθα τῶν λόγων τρέψομαι .
ὁ δ ἀνὴρ οὗτος τοὺς ἱεροὺς ἀγῶνας ἑξῆς στεφανωθεὶς ἐκηρύχθη ·
λέγω δὲ ἱεροὺς οὐ τοὺς παρὰ πολλοῖς νομιζομένους  ἀνίεροι γὰρ οὗτοί γε βίαις καὶ ὕβρεσι καὶ ἀδικίαις ἀντὶ τῶν ἀνωτάτω τιμωριῶν γέρα καὶ τιμὰς προτείνοντες  , ἀλλ  οὓς ἡ ψυχὴ πέφυκε διαθλεῖν , φρονήσει μὲν ἠλιθιότητα καὶ πανουργίαν ἐλαύνουσα , σωφροσύνῃ δὲ ἀσωτίαν καὶ φειδωλίαν , ἀνδρείᾳ δὲ θρασύτητα καὶ δειλίαν , καὶ ταῖς ἄλλαις ἀρεταῖς τὰς ἀντιθέτους κακίας , αἳ μή θ ἑαυταῖς μή τε ἄλλαις συμφέρουσιν 0 1 2 .
πᾶσαι μὲν οὖν αἱ ἀρεταὶ παρθένοι , καλλιστεύει δὲ ὡς ἐν χορῷ παραλαβοῦσα τὴν ἡγεμονίαν ἡ εὐσέβεια , ἣν ἐκληρώσατο διαφερόντως ὁ θεολόγος Μωυσῆς , δι ἣν μετὰ μυρίων ἄλλων , ἅπερ ἐν τοῖς γραφεῖσι περὶ τοῦ κατ αὐτὸν βίου μεμήνυται , τεττάρων ἄθλων ἐξαιρέτων τυγχάνει ,  τυχὼν  βασιλείας , νομοθεσίας , προφητείας , ἀρχιερωσύνης 0 .
βασιλεύς τε γὰρ γέγονεν , οὐκ ἔθει τῷ καθεστῶτι μετὰ στρατιᾶς τε καὶ ὅπλων ναυτικῆς τε καὶ πεζικῆς καὶ ἱππικῆς δυνάμεως , ἀλλ ὑπὸ θεοῦ χειροτονηθεὶς ἑκουσίῳ γνώμῃ τῶν ἀρχομένων , ὃς τοῖς ὑπηκόοις ἐνειργάσατο τὴν ἑκούσιον αἵρεσιν .
ἄναυδος γὰρ καὶ ἀκτήμων καὶ ἀχρήματος μόνος οὗτος βασιλεὺς ἡμῖν ἀνεγράφη , πρὸ τοῦ τυφλοῦ τὸν βλέποντα πλοῦτον ἀσπασάμενος καί , εἰ δεῖ μηδὲν ὑποστειλάμενον εἰπεῖν , τὸν θεοῦ κλῆρον ἰδίαν οὐσίαν ὑπολαμβάνων .
ὁ δ  αὐτὸς γίνεται καὶ νομοθέτης ·
δεῖ γὰρ τὸν βασιλέα προστάττειν καὶ ἀπαγορεύειν ·
νόμος δὲ οὐδέν ἐστιν ἕτερον ἢ λόγος προστάττων ἃ χρὴ καὶ ἀπαγορεύων ἃ μὴ χρή 0 .
ἐπεὶ δ ἄδηλον τὸ ἐν ἑκατέρῳ συμφέρον  ἀγνοίᾳ γὰρ πολλάκις κελεύομεν ἃ μὴ δεῖ καὶ ἀπαγορεύομεν ἃ δεῖ πράττειν  , οἰκεῖον ἦν τρίτον λαβεῖν , προφητείαν , εἰς τὸ ἄπταιστον 0 ·
ἑρμηνεὺς γάρ ἐστιν ὁ προφήτης ἔνδοθεν ὑπηχοῦντος τὰ λεκτέα τοῦ θεοῦ , παρὰ θεῷ δ οὐδὲν ὑπαίτιον .
τέταρτον δ ἀρχιερωσύνην , δι ἧς προφητεύων ἐπιστημονικῶς θεραπεύσει τὸ ὂν καὶ τὰς ὑπὲρ τῶν ὑπηκόων κατορθούντων μὲν εὐχαριστίας , εἰ δὲ διαμαρτάνοιεν , εὐχὰς καὶ ἱκεσίας ἱλασκόμενος ποιήσεται 0 .
ταῦτα μιᾶς ὄντα ἰδέας ἀλληλουχεῖν ὀφείλει τοῖς ἁρμονίας δεσμοῖς ἑνωθέντα καὶ περὶ τὸν αὐτὸν ἐξετάζεσθαι , ὡς ὅ γέ τινος τῶν τεττάρων ὑστερίζων ἀτελὴς εἰς ἡγεμονίαν , χωλὴν ἀνημμένος κοινῶν πραγμάτων ἐπιμέλειαν 0 .
ἅλις μὲν δὴ τῶν καθ ἕκαστον ἄνδρα τιθεμένων ἄθλων 0 ·
τίθεται δὲ καὶ ὅλοις οἴκοις καὶ πολυανθρώποις συγγενείαις .
αὐτίκα τοῦ ἔθνους εἰς δώδεκα φυλὰς διανεμηθέντος ἰσάριθμοι ταῖς φυλαῖς εἰσιν ἡγεμόνες , οὐ μόνον μιᾶς οἰκίας ἢ συγγενείας , ἀλλὰ καὶ γνησιωτέρας οἰκειότητος ·
ἀδελφοὶ γὰρ ὁμοπάτριοι πάντες 0 ·
ὁ δὲ τούτων πάππος καὶ πρόπαππος σὺν τῷ πατρὶ γεγόνασιν ἀρχηγέται τοῦ ἔθνους .
ὁ μὲν οὖν πρῶτος πρὸς ἀλήθειαν ἐκ τύφου μεταθέμενος καὶ τῆς ἐν τοῖς μαθήμασι Χαλδαϊκῆς τερθρείας ὑπεριδὼν ἕνεκα τελειοτέρας ὄψεως , ἣν θεασάμενος ἑλχθεὶς ἠκολούθησε τῇ φαντασίᾳ , καθάπερ τὸν σίδηρόν φασιν ὑπὸ λίθου τῆς μαγνήτιδος ἕλκεσθαι , ἀντὶ σοφιστοῦ γενόμενος ἐκ διδασκαλίας σοφός , πολλοὺς μὲν ἔσχε παῖδας , ἅπαντας δὲ πλὴν ἑνὸς ὑπαιτίους , ὃς τὰ πείσματα τοῦ γένους ἐκδησάμενος ἀσφαλῶς ἐνωρμίσατο 0 .
τῷ δ υἱῷ πάλιν αὐτομαθῆ καὶ αὐτοδίδακτον κτησαμένῳ φύσιν δύο συνέβη παῖδας γενέσθαι , τὸν μὲν ἄγριον καὶ ἀτίθασον , θυμοῦ γέμοντα καὶ ἐπιθυμίας καὶ συνόλως τὸ τῆς ψυχῆς ἄλογον μέρος ἐπιτετειχικότα τῷ λογικῷ , τὸν δ ἥμερον καὶ φιλάνθρωπον , κ αλοκἀγαθίας ἐραστὴν ἰσότητός τε καὶ ἀτυφίας , ἐν βελτίονι τεταγμένον τάξει , λογισμοῦ προαγωνιστήν , ἀφροσύνης ἀντίπαλον ·
οὗτός ἐστιν ὁ τρίτος τῶν ἀρχηγετῶν , ὁ πολύπαις τε καὶ μόνος εὔτεκνος , ἀσινὴς ἐν ἅπασι τοῖς μέρεσι τῆς οἰκίας , οἷά τις γεωργὸς εὐδαίμων ἅπασαν τὴν σπορὰν ἐπιδὼν σῶον ἥμερόν τε καὶ καρποφόρον 0 .
ἔχει δ ἕκαστος τῶν τριῶν τὴν ῥητὴν διήγησιν σύμβολον διανοίας ἀφανοῦς , ἣν ἐπισκεπτέον .
αὐτίκα παντὶ τῷ διδασκομένῳ συμβαίνει μετιόντι πρὸς ἐπιστήμην ἀπολιπεῖν ἀμαθίαν ·
ἀμαθία δὲ πολύχουν 0 .
διὰ τοῦτο ὁ πρῶτος λέγεται πολύπαις μέν , οὐδένα δὲ τῶν ἄλλων ἀξιώσας υἱὸν αὑτοῦ χρηματίζειν πλὴν ἑνός ·
τρόπον γάρ τινα καὶ ὁ μανθάνων ἀποκηρύττει τὰ τῆς ἀμαθίας ἔκγονα καὶ ὡς ἐχθρὰ καὶ δυσμενῆ παραιτεῖται .
φύσει γε μὴν πάντες οἱ ἄνθρωποι , πρὶν τελειωθῆναι τὸν ἐν αὑτοῖς λόγον , κείμεθα ἐν μεθορίῳ κακίας καὶ ἀρετῆς πρὸς μηδέτερά πω ταλαντεύοντες ·
ἐπειδὰν δὲ πτερυξάμενος ὁ νοῦς ὅλῃ τῇ ψυχῇ διὰ πάντων αὐτῆς τῶν μερῶν φαντασιωθῇ τὸ ἀγαθόν , ἄφετος πρὸς αὐτὸ καὶ πτηνὸς ὁρμᾷ τὸ συγγεγεννημένον ἀδελφὸν κακὸν ὀπίσω καταλιπών , ὃ καὶ ἀποφεύγει τὴν ἐναντίαν ὁδὸν ἀμεταστρεπτί .
τοῦτ  ἐστὶν ὃ αἰνίττεται φάσκων υἱοὺς δύο γεγενῆσθαι διδύμους τῷ φύσεως εὐμοίρου λαχόντι ·
παντὸς γὰρ ἀνθρώπου κατ  ἀρχὰς ἅμα τῇ γενέσει κυοφορεῖ δίδυμα ἡ ψυχή , κακόν , ὡς ἔφην , καὶ ἀγαθόν , ἑκάτερον φαντασιουμένη ·
μακαρίας δὲ καὶ εὐδαίμονος ὅταν τύχῃ μερίδος , ὁλκῇ μιᾷ ῥέπει πρὸς τὸ ἀγαθόν , μή τ ἐπὶ θάτερά ποτε ταλαντεύσασα μή τ ἐπαμφοτερίσασα πρὸς τὸ ἰσόρροπον .
ἡ δ ἀγαθῆς μὲν φύσεως ἀγαθῆς δὲ καὶ παιδεύσεως ἐπιλαχοῦσα κ ἀκ τρίτου συνασκηθεῖσα τοῖς τῆς ἀρετῆς θεωρήμασιν , ὡς μηδὲν αὐτῶν ἐξ ἐπιπολῆς πλαδᾶν , ἔγκολλα δ  εἶναι καὶ ἐντετυπωμένα τὰ πάντα καθάπερ νεύροις τισὶν ἑνωθέντα , κτᾶται μὲν ὑγείαν , κτᾶται δὲ δύναμιν , οἷς εὔχροια μὲν ἐξ αἰδοῦς , εὐεξία δὲ καὶ κάλλος ἐπιγίνεται 0 .
γενομένη δὲ πλήρωμα ἀρετῶν ἥδε ἡ ψυχὴ διὰ τριῶν τῶν ἀρίστων , φύσεως καὶ μαθήσεως καὶ ἀσκήσεως , οὐδὲν ἐν ἑαυτῇ καταλιποῦσα κενὸν εἰς πάροδον ἄλλων , γεννᾷ τέλειον ἀριθμόν , διττὰς υἱῶν ἑξάδας , ἀπεικόνισμα καὶ μίμημα τοῦ ζῳδιακοῦ κύκλου , πρὸς τὴν τῶν ἐνταῦθα βελτίωσιν .
οὗτός ἐστιν ὁ ἀσινὴς οἶκος , ὁ τέλειος καὶ συνεχὴς ἐν ταῖς ῥηταῖς γραφαῖς καὶ ἐν ταῖς καθ ὑπόνοιαν ἀλληγορίαις , ὃς ἔλαβεν ἆθλον , καθάπερ εἶπον , ἡγεμονίαν τῶν τοῦ ἔθνους φυλῶν .
ἐκ τοῦδε τοῦ οἴκου χρόνοις εἰς πολυανθρωπίαν ἐπιδόντος εὔνομοι πόλεις ἐκτίσθησαν , διδασκαλεῖα φρονήσεως καὶ δικαιοσύνης καὶ ὁσιότητος , ἐν οἷς καὶ ἡ τῆς ἄλλης ἀρετῆς μεταποίησις μεγαλοπρεπῶς διερευνᾶται .
τὰ μὲν οὖν ἀπονεμηθέντα πάλαι τοῖς ἀγαθοῖς ἆθλα κοινῇ τε καὶ ἰδίᾳ λέλεκται τυπωδέστερον , ἀφ ὧν καὶ τὰ παραλειφθέντα δύναιτ ἄν τις εὐμαρέστατα συνορᾶν .
ἑξῆς δὲ τὰς προτεθείσας τοῖς πονηροῖς κολάσεις  ἐν μέρει  πάλιν ἐπισκεπτέον γενικώτερον , ἐπεὶ τὰς κατὰ μέρος ἀναγράφειν οὐ καιρός 0 .
ἐγένετό τις κατ ἀρχὰς εὐθύς , ὅτ οὔπω τὸ τῶν ἀνθρώπων γένος ἐπλήθυνεν , ἀδελφοκτόνος .
οὗτός ἐστιν ὁ πρῶτος ἐναγής , ὁ πρῶτος καθαρευούσῃ τῇ γῇ μίασμα προσβαλὼν ἄηθες ἀνθρωπείου αἵματος , ὁ πρῶτος ἀνιεῖσαν καὶ βλαστάνουσαν γένη ζῴων καὶ φυτῶν καὶ οἷς εὐτοκεῖ πᾶσι τεθηλυῖαν τῆς εὐτοκίας ἐπισχών , ὁ πρῶτος φθορὰν γενέσει καὶ θάνατον ζωῇ καὶ πένθος χαρᾷ καὶ κακὰ ἀγαθοῖς ἐπιτειχίσας .
τί ἂν οὖν παθὼν ἀξίαν ἐδεδώκει δίκην , ὃς διὰ μιᾶς πράξεως οὐδὲν τῶν βιαίων καὶ ἀσεβῶν παρέλιπεν ;
ἴσως ἂν εἴποι τις ·
ἀναιρεθείς .
ὁ λογισμὸς οὗτος ἀνθρώπου τὸ μέγα δικαστήριον οὐ βλέποντος 0 ·
ἄνθρωποι μὲν γὰρ πέρας τιμωριῶν εἶναι νομίζουσι τὸν θάνατον , ἐν δὲ τῷ θείῳ δικαστηρίῳ μόλις οὗτός ἐστιν ἀρχή .
ἐπεὶ τοίνυν καινὸν τὸ ἔργον , ἔδει καὶ τὴν ἐπ αὐτῷ τιμωρίαν καινὴν εὑρεθῆναι 0 .
ζῆν ἀποθνῄσκοντα ἀεὶ καὶ τρόπον τινὰ θάνατον ἀθάνατον ὑπομένειν καὶ ἀτελεύτητον 0 .
θανάτου γὰρ διττὸν εἶδος 0 ·
τὸ μὲν κατὰ τὸ τεθνάναι , ὅπερ ἀγαθόν ἐστιν ἢἀδιάφορον , τὸ δὲ κατὰ τὸ ἀποθνῄσκειν , ὃ δὴ κακὸν πάντως καὶ ὅσῳ χρονιώτερον βαρύτερον 0 1 2 .
πῶς οὖν ὁ θάνατος αὐτῷ συνδιαιωνίζει , σκόπει .
τεττάρων ὄντων ἐν τῇ ψυχῇ παθῶν , δυοῖν μὲν περὶ τὸ ἀγαθὸν ἐνεστὸς ἢ μέλλον , ἡδονῆς καὶ ἐπιθυμίας , δυοῖν δὲ περὶ τὸ κακὸν παρὸν ἢ προσδοκώμενον , λύπης καὶ φόβου , τὴν μὲν τοῦ ἀγαθοῦ ῥίζαις αὐταῖς ἐξέτεμε συζυγίαν , ἵνα μη δ ἐκ τύχης ἡσθῇ ποτε ἢ ἐπιθυμήσῃ τινὸς ἡδέος , τὴν δὲ τοῦ κακοῦ μόνην ἐνεφύτευσεν εἰς λύπην εὐθυμίας ἀμιγῆ καὶ φόβον ἄκρατον .
φησὶ γάρ , ὅτι ἀρὰν ἐπηράσατο τῷ ἀδελφοκτόνῳ , ὡς „ στένειν καὶ τρέμειν ἀεί “  Gen .
4 , 12  , καὶ σημεῖον ἔθετο αὐτῷ μὴ ἀναιρεθῆναι πρός τινος  ib .
15  , ἵνα μὴ ἅπαξ ἀποθάνῃ , διαιωνίζῃ δέ , ὡς εἶπον , ἀποθνῄσκων ἐν ἀλγηδόσι καὶ ἀνίαις καὶ συμφοραῖς ἀδιαστάτοις καί , ὃ δὴ πάντων ἀργαλεώτατον , αἰσθάνηται τῶν ἰδίων κακῶν καὶ ἐπὶ τοῖς ἐν χερσὶν ἄχθηται καὶ τὴν φορὰν τῶν μελλόντων προορώμενος μὴ δύνηται φυλάξασθαι , τῆς ἐλπίδος ἐκτετμημένης αὐτῷ , ἣν ὁ θεὸς ἀνθρώπων γένει κατέσπειρεν , ἵν ἔχοντες συμφυὲς παραμύθιον ἐπελαφρίζωνται τὰς ἀνίας οἱ μὴ ἀνίατα δράσαντες .
ὥσπερ οὖν τῷ συναρπασθέντι ὑπὸ χειμάρρου φοβερὸν μὲν τὸ πλησίον ῥεῦμα ᾧ κατασύρεται , φοβερώτερον δὲ τὸ ἄνωθεν ἐπιφερόμενον , ὃ τῇ μὲν βίᾳ συντόνως ἐπωθεῖ καὶ ἀλήκτως , τῇ δ  ἐπαναστάσει μετεωριζόμενον ἐπικλύζει , τὸν αὐτὸν τρόπον καὶ τῶν κακῶν ἀνιαρὰ μὲν τὰ ἐν χερσίν , ἀργαλεώτερα δὲ τὰ ἐκ φόβου ῥέοντα 0 1 ·
χορηγεῖ γὰρ ὁ φόβος καθάπερ ἐκ πηγῆς τὰ ὀδυνηρά 0 .
ταῦτα μέν ἐστι τὰ ὁρισθέντα κατὰ τοῦ πρώτου γεγονότος ἀδελφοκτόνου ·
ὡρίσθη δὲ καὶ ἐπ οἰκίαις ἕτερα συνθεμέναις κοινοπραγίαν ἁμαρτημάτων .
ἦσάν τινες νεωκόροι καὶ ἱερόδουλοι τὴν πυλωρῶν τεταγμένοι τάξιν ·
οὗτοι φρονήματος ὑποπλησθέντες ἀλόγου τοῖς ἱερεῦσιν ἐπανέστησαν , ἀξιοῦντες τὰ ἐκείνων γέρα σφετερίζεσθαι .
προστησάμενοι δὲ τῆς συστάσεως ἡγεμόνα τὸν πρεσβύτατον , ὃς καὶ τοῦ τολμήματος μετ  ὀλίγων τῶν συναπονοηθέντων εἰσηγητὴς ἐγένετο , καταλιπόντες τὰ προπύλαια καὶ τὰς ἐσχατιὰς ἐπὶ τῶν ἀδύτων ἐχώρουν τοὺς χρησμοῖς ἀξιωθέντας τῆς ἱερωσύνης μεθιστάντες .
ταραχὴ μὲν οὖν , ὡς εἰκός , ἐπεῖχε τὴν πληθὺν ἅπασαν , ἅτε κινουμένων τῶν ἀκινήτων καὶ παρασπονδουμένων τῶν νόμων καὶ τοῦ περὶ τὸ ἱερὸν κόσμου σύγχυσιν λαμβάνοντος ὑπ  ἀταξίας δεινῆς .
ἐφ  οἷς ὁ τοῦ ἔθνους ἐπιμελητὴς καὶ προστάτης ἠγανάκτει 0 .
καὶ τὸ μὲν πρῶτον ἤθει βαρυτέρῳ χρώμενος χωρὶς ὀργῆς  ἦν γὰρ καὶ τὴν φύσιν ἀόργητος  λόγοις ἀναδιδάσκειν ἐπειρᾶτο μεταβάλλεσθαι καὶ τοὺς ταχθέντας ὅρους μὴ ὑπερβαίνειν μη δὲ νεωτερίζειν εἰς τὰ ἅγια καὶ καθωσιωμένα , ὧν αἱ τοῦ ἔθνους ἐλπίδες ἐκκρέμανται .
ἐπεὶ δ οὐδὲν ἤνυεν , ἀλλ ἐκεκώφηντο πρὸς ἅπαντα νομίζοντες αὐτὸν ἡττηθέντα φιλοικείου πάθους ἀρχιερέα μὲν τὸν ἀδελφὸν καταστῆσαι , τοῖς δ ἀδελφιδοῖς ἐγχειρίσαι τὴν ἱερωσύνην , δεινὸν οὐχὶ τοῦθ ὑπελάμβανε καίπερ ὂν δεινόν , ἀλλ ἐκεῖνο παγχάλεπον , εἰ δόξει τῶν λογίων , καθ ἃ γέγονεν ἡ αἵρεσις τῶν ἱερέων , ἀλογεῖν 0 .
* * * Περὶ εὐχῶν καὶ εὐλογιῶν .
* * * μαρτυρία δὲ σαφὴς ἐν τοῖς ἱεροῖς ἀνάκειται γράμμασι .
λέγε τὰς εὐχὰς πρότερον , ἃς „ εὐλογίας “ εἴωθεν ὀνομάζειν .
ἐάν , φησί , τὰς θείας ἐντολὰς φυλάττητε καταπειθεῖς γινόμενοι τοῖς προστάγμασι καὶ τὰ διαγορευόμενα μὴ μέχρις ἀκοῆς καταδέχησθε , ἀλλὰ διὰ τῶν τοῦ βίου πράξεων ἐπιτελῆτε , πρώτην δωρεὰν ἕξετε νίκην κατ ἐχθρῶν .
οὐ γὰρ ὑπέρογκοι καὶ βαρύτεραι τῆς τῶν χρησομένων δυνάμεως αἱ προστάξεις εἰσὶν οὐ δὲ μακρὰν τὸ ἀγαθὸν ἀφέστηκεν , ἢ πέραν θαλάττης ἢ ἐν ἐσχατιαῖς γῆς , ὡς δεῖσθαι πολυχρονίου καὶ καματηρᾶς ἀποδημίας , οὐ δ ἐξαίφνης ἐστείλατο τὴν ἐνθένδε εἰς οὐρανὸν ἀποικίαν , ἵνα τις μετέωρος καὶ πτηνὸς ἀρθεὶς μόλις ἐφικέσθαι τούτων δυνηθῇ ·
πλησίον δ ἐστὶ καὶ ἐγγυτάτω , τρισὶ μέρεσι τῶν καθ ἕκαστον ἡμῶν ἐνιδρυμένον , " στόματι καὶ καρδίᾳ καὶ χερσί “ , τροπικώτερον λόγῳ καὶ διανοίᾳ καὶ πράξεσιν .
ἐὰν γὰρ οἷα τὰ βουλεύματα τοιοῦτοι οἱ λόγοι καὶ οἷα τὰ λεγόμενα τοιαίδε αἱ πράξεις ὦσι , καὶ ταῦτα ἀλλήλοις ἀντακολουθῇ δεθέντα ἁρμονίας ἀλύτοις δεσμοῖς , εὐδαιμονία κρατεῖ , τουτ έστιν ἡ ἀψευδεστάτη σοφία καὶ φρόνησις , σοφία μὲν  γὰρ  πρὸς θεραπείαν θεοῦ , φρόνησις δὲ πρὸς ἀνθρωπίνου βίου διοίκησιν 0 1 .
ἄχρι μὲν οὖν λέγεται μόνον τὰ τῶν νόμων παραγγέλματα , βραχείας ἢ οὐδεμιᾶς ἀποδοχῆς τυγχάνει ·
προσγενομένων δ  ἀκολούθων καὶ ἑπομένων ἔργων ἐν τοῖς τοῦ βίου πᾶσιν ἐπιτηδεύμασιν , ὥσπερ ἐκ ζόφου βαθέος εἰς φῶς ἀναχθέντα περιλαμφθήσεται δι εὐκλείας καὶ εὐφημίας .
τίς γὰρ οὐκ ἂν εἴποι καὶ τῶν φύσει βασκάνων , ὅτι σοφὸν ἄρα γένος καὶ ἐπιστημονικώτατον μόνον τοῦτ ἐστίν , ᾧ τὰς θείας παραινέσεις ἐξεγένετο μὴ κενὰς καὶ ἐρήμους ἀπολιπεῖν τῶν οἰκείων πράξεων , ἀλλὰ πληρῶσαι τοὺς λόγους ἔργοις ἐπαινετοῖς ;
τοῦτο τὸ γένος οὐ μακρὰν ἀπῴκισται θεοῦ , φαντασιούμενον ἀεὶ τὰ αἰθέρια κάλλη καὶ ποδηγετούμενον ὑπ ἔρωτος οὐρανίου , ὡς , κ ἂν εἰ πύθοιτό τις , ποῖον ἔθνος μέγα , προσφυῶς ἄν τινας ἀποκρίνασθαι 0 ·
ᾧ ὁ θεός ἐστιν ἐπήκοος ἱεροπρεπεστάτων εὐχῶν καὶ ταῖς ἀπὸ καθαροῦ τοῦ συνειδότος κατακλήσεσι συνεγγίζων .
ἐπεὶ δ ἐχθρῶν διττὸν εἶδος , τὸ μὲν ἀνθρώπων ἐκ πλεονεξίας ἐπιτηδεύσει γεγονός , τὸ δὲ θηρίων ἄνευ ἐπιτηδεύσεως ἀλλοτριότητι χρώμενον φυσικῇ , περὶ ἑκατέρου λεκτέον ἐν μέρει , καὶ πρότερόν γε τοῦ κατὰ τοὺς φύσει πολεμίους θῆρας 0 1 ·
οὗτοι γὰρ οὐ μιᾶς πόλεως ἢ ἔθνους ἑνός , ἀλλὰ τοῦ σύμπαντος ἀνθρώπων γένους δυσμενεῖς εἰσιν , οὐ πρὸς ὡρισμένου χρόνου μῆκος , ἀλλὰ τὸν ἀόριστον καὶ ἀπερίγραφον αἰῶνα .
τούτων οἱ μὲν ὡς δεσπότην ἄνθρωπον δεδιότες ὑποπτήσσουσιν ἐγκότῳ μίσει , οἱ δὲ τολμηταὶ καὶ θρασύτεροι προεπιχειροῦσι καιροφυλακοῦντες , εἰ μὲν ἀσθενέστεροι τυγχάνουσιν , ἐξ ἐνέδρας , εἰ δὲ δυνατώτεροι , φανερῶς 0 1 .
ἄσπονδος γὰρ καὶ ἀκήρυκτος εἷς πόλεμος οὗτος , ὡς λύκοις πρὸς ἄρνας , καὶ πᾶσι θηρίοις πρὸς πάντας ἀνθρώπους , ἐνύδροις τε καὶ χερσαίοις 0 1 ·
ὃν θνητὸς μὲν οὐδεὶς δυνατὸς καθαιρεῖν , ὁ δ ἀγένητος μόνος καθαιρεῖ , ὅταν κρίνῃ τινὰς σωτηρίας ἀξίους , εἰρηνικοὺς μὲν τὸ ἦθος , ὁμοφροσύνην δὲ καὶ κοινωνίαν ἀσπαζομένους , οἷς φθόνος ἢ συνόλως οὐκ ἐνῴκησεν ἢ τάχιστα μετανέστη τὰ ἴδια προφέρειν εἰς μέσον ἀγαθὰ διεγνωκόσιν εἰς κοινὴν μετουσίαν καὶ ἀπόλαυσιν 0 .
εἰ γὰρ ἐπιλάμψειέ ποτε τῷ βίῳ τὸ ἀγαθὸν τοῦτο καὶ δυνηθείημεν τὸν καιρὸν ἰδεῖν ἐκεῖνον , ἐν ᾧ χειροήθη ποτὲ γενήσεται τὰ ἀτίθασα .
πολὺ δὲ πρότερον τὰ ἐν τῇ ψυχῇ θηρία τιθασευθήσεται , οὗ μεῖζον ἀγαθὸν οὐκ ἔστιν εὑρεῖν ·
ἢ οὐχὶ εὔηθες ὑπολαμβάνειν , ὅτι τὰς ἀπὸ τῶν ἐκτὸς θηρίων βλάβας ἐκφευξόμεθα τὰ ἐν αὑτοῖς εἰς δεινὴν ἀγριότητα ἀεὶ συγκροτοῦντες 0 ;
ὅθεν οὐκ ἀπελπιστέον , ὅτι ἐξημερωθέντων τῶν κατὰ διάνοιαν καὶ τὰ ζῷα ἡμερωθήσεται .
τότε μοι δοκοῦσιν ἄρκτοι καὶ λέοντες καὶ παρδάλεις καὶ τὰ παρ Ἰνδοῖς , ἐλέφαντές τε καὶ τίγρεις , καὶ ὅσα ἄλλα τὰς ἀλκὰς καὶ τὰς δυνάμεις ἀήττητα μεταβαλεῖν ἐκ τοῦ μονωτικοῦ τε καὶ μονοτρόπου πρὸς τὸ σύννομον 0 ·
κ ἀκ τοῦ πρὸς ὀλίγον μιμήσει τῶν ἀγελαίων ἡμερωθήσεται πρὸς τὴν ἀνθρώπου φαντασίαν , μηκέτι ὡς πρότερον ἀνερεθισθέντα , καταπλαγέντα δ ὡς ἄρχοντα καὶ φύσει δεσπότην εὐλαβῶς ἕξει , ἔνια δὲ καὶ τοῦ χειροήθους ἅμα καὶ φιλοδεσπότου τῇ παραζηλώσει , καθάπερ τὰ Μελιταῖα τῶν κυνιδίων ταῖς κέρκοις μεθ ἱλαρωτέρας κινήσεως προσσαίνοντα 0 1 .
τότε καὶ τὰ σκορπίων γένη καὶ ὄφεων καὶ τῶν ἄλλων ἑρπετῶν ἄπρακτον ἕξει τὸν ἰόν ·
φέρει καὶ ποταμὸς ὁ Αἰγύπτιος ὅμοια τοῖς οἰκήτορσι τῆς χώρας ἀνθρωποβόρα ζῷα , τοὺς κροκοδείλους λεγομένους καὶ ποταμίους ἵππους , φέρει καὶ τὰ πελάγη μυρίας ἰδέας ἀργαλεωτάτων ζῴων ·
παρ  οἷς ἅπασιν ἱερὸς καὶ ἄσυλος γένοιτ ἂν ὁ σπουδαῖος , ἀρετὴν τιμήσαντος θεοῦ καὶ γέρας αὐτῇ παρασχόντος τὸ ἀνεπιβούλευτον .
οὕτως μὲν ὁ πρεσβύτερος καὶ χρόνῳ καὶ φύσει καταλυθήσεται πόλεμος , ἡμερωθέντων καὶ μεταβαλόντων τῶν θηρίων πρὸς τὸ τιθασόν .
ὁ δὲ νεώτερος καὶ ἐπιτηδεύσει γενόμενος ἐκ πλεονεξίας ῥᾳδίως διαλυθήσεται , τῶν ἀνθρώπων , ὥς γέ μοι δοκεῖ , δυσωπηθέντων , εἰ μελλήσουσιν ἀγριώτεροι ζῴων ἀλόγων ἐξετάζεσθαι , ὅτε τὰς ἀπὸ τῶν ἀλόγων ζημίας καὶ βλάβας ἐκπεφεύγασιν .
αἴσχιστον γάρ , ὡς εἰκός , φανεῖται , τὰ μὲν ἰοβόλα καὶ ἀνθρωποβόρα καὶ ἄμικτα καὶ ἀκοινώνητα ἔνσπονδα γεγενῆσθαι μεταβαλόντα πρὸς εἰρήνην , τὸ δὲ ἥμερον φύσει ζῷον , ἄνθρωπον , κοινωνίας καὶ ὁμονοίας συγγενές , ἀσπονδεὶ φονᾶν κατὰ τῶν ὁμοίων 0 .
ἢ τὸ παράπαν οὖν , φησίν , οὐ διελεύσεται πόλεμος διὰ χώρας εὐσεβῶν , ἀλλ αὐτὸς καταρρυήσεται καὶ συντριβήσεται πρὸς ἑαυτόν , πρὸς οἵους ἔσοιτο ὁ ἀγὼν αἰσθανομένων τῶν ἀντιπάλων , ἅτε χρωμένους ἀνανταγωνίστῳ συμμαχίᾳ τοῦ δικαίου ·
μεγαλοπρεπὲς γὰρ καὶ περίσεμνον ἀρετὴ καὶ μόνη καθ ἡσυχίαν ἱκανὴ φορὰς μεγάλων ἐξευμαρίζειν κακῶν 0 .
ἢ κ ἂν μεμηνότες τινὲς ᾄττωσιν ἀκαθέκτῳ καὶ ἀπαρηγορήτῳ χρώμενοι τῇ τοῦ πολεμεῖν ἐπιθυμίᾳ , μέχρι μὲν συνίστανται , καταλαζονεύσονται θρασυνόμενοι , πρὸς δὲ χειρῶν ἅμιλλαν ἥκοντες αἰσθήσονται κενὸν αὔχημα αὐχήσαντες , ὡς μὴ δυνάμενοι νικᾶν ·
ῥώμῃ γὰρ ἀντιβιασθέντες κραταιοτέρᾳ φεύξονται προτροπάδην πρὸς πεντάδων ἑκατοντάδες καὶ πρὸς ἑκατοντάδων μυριάδες , πολλαῖς ὁδοῖς οἱ κατὰ μίαν ἐπελθόντες .
ἔνιοι δέ , μη δὲ διώκοντος μηδενὸς ὅτι μὴ φόβου , τὰ νῶτα τοῖς ἀντιπάλοις εἰς βολὰς εὐσκόπους ἐπιστρέψουσιν , ὡς εὐμάρειαν εἶναι πάντας ἡβηδὸν ἀναιρεθέντας πεσεῖν 0 .
„ ἐξελεύσεται γὰρ ἄνθρωπος , “ φησὶν ὁ χρησμός , καὶ στραταρχῶν καὶ πολεμῶν ἔθνη μεγάλα καὶ πολυάνθρωπα χειρώσεται , τὸ ἁρμόττον ὁσίοις ἐπικουρικὸν ἐπιπέμψαντος τοῦ θεοῦ ·
τοῦτο δ ἐστὶ θάρσος ψυχῶν ἀκατάπληκτον καὶ σωμάτων ἰσχὺς κραταιοτάτη , ὧν καὶ θάτερον φοβερὸν ἐχθροῖς , ἄμφω δὲ εἰ συνέλθοι , καὶ παντελῶς ἀνυπόστατα 0 1 .
ἐνίους δὲ τῶν ἐχθρῶν ἀναξίους ἔσεσθαί φησιν ἥττης τῶν ἀνθρώπων , οἷς σμήνη σφηκῶν ἀντιτάξειν ἐπ ὀλέθρῳ αἰσχίστῳ προπολεμοῦντα τῶν ὁσίων 0 .
τούτους δ οὐ μόνον τὴν ἐν πολέμῳ νίκην ἀναιμωτὶ βεβαίως ἕξειν , ἀλλὰ καὶ κράτος ἀρχῆς ἀνανταγώνιστον ἐπ  ὠφελείᾳ τῶν ὑπηκόων , ἣ γένοιτ ἂν δι εὔνοιαν ἢ φόβον ἢ αἰδῶ 0 .
τρία γὰρ ἐπιτηδεύουσι τὰ μέγιστα καὶ συντείνοντα πρὸς ἡγεμονίαν ἀκαθαίρετον , σεμνότητα καὶ δεινότητα καὶ εὐεργεσίαν , ἐξ ὧν ἀποτελεῖται τὰ λεχθέντα ·
τὸ μὲν γὰρ σεμνὸν αἰδῶ κατασκευάζει , τὸ δὲ δεινὸν φόβον , τὸ δὲ εὐεργετικὸν εὔνοιαν , ἅπερ ἀνακραθέντα καὶ ἁρμοσθέντα ἐν ψυχῇ καταπειθεῖς ἄρχουσιν ὑπηκόους ἀπεργάζεται 0 1 2 .
ταῦτα μὲν δὴ πρῶτά φησι συμβήσεσθαι τοῖς ἑπομένοις θεῷ καὶ περιεχομένοις ἀεὶ καὶ πανταχοῦ τῶν προσταγμάτων αὐτοῦ καὶ ἑκάστῳ τῶν τοῦ βίου μερῶν ταῦτα ἐφαρμόττουσιν , ὡς μηδὲν νόσῳ πλαζόμενον ἐκδιαιτᾶσθαι ·
δεύτερον δὲ πλοῦτον , ὃς κατὰ τὸ ἀναγκαῖον εἰρήνῃ καὶ ἀρχῇ ἕπεται 0 .
πλοῦτος δὲ ὁ μὲν τῆς φύσεως εὐτελής ἐστι τροφὴ καὶ σκέπη ·
τροφὴ μὲν οὖν ἄρτος καὶ ναματιαῖον ὕδωρ , ὃ πανταχοῦ τῆς οἰκουμένης ἀνακέχυται 0 ·
σκέπης δὲ διττὸν εἶδος , τὸ μὲν ἀμπεχόνη , τὸ δὲ οἰκία , διὰ τὰς ἀπὸ κρυμοῦ καὶ θάλπους παρακολουθούσας ζημίας 0 1 ·
ὧν ἑκάτερον , εἴ τις ἐθελήσειε τὴν περίεργον καὶ περιττὴν ἀφελεῖν πολυτέλειαν , εὐποριστότατον 0 .
οἳ δ ἂν ζηλώσωσι τὸν λεχθέντα πλοῦτον ἀσπασάμενοι τὰ φύσεως δῶρα , μὴ τὰ τῆς κενῆς δόξης , ὀλιγοδεΐαν καὶ ἐγκράτειαν ἀσκήσαντες , ἕξουσι κατὰ πολλὴν περιουσίαν καὶ τὸν τῆς ἁβροδιαίτου τροφῆς πλοῦτον οὐκ ἐπιτηδεύσαντες ·
ἐπιπηδήσει γὰρ ὡς πρὸς ἐπιτηδειοτάτους καὶ σεμνοὺς τῆς ἁρμοττούσης χρήσεως ἐπιστήμονας , ἀποδρὰς ἄσμενος τὰς τῶν ἀκολάστων καὶ ὑβριστῶν συνδιαιτήσεις , ἵνα μὴ χορηγῇ τοῖς ἐπὶ βλάβῃ τῶν πλησίον ζῶσι παρελθὼν τοὺς κοινωφελεῖς .
λόγιον γάρ ἐστιν ὅτι τοῖς τὰς ἱεροπρεπεῖς ἐντολὰς φυλάττουσιν ὁ μὲν οὐρανὸς ὀμβρήσει καιρίους ὑετούς , ἡ δὲ γῆ καρπῶν παντοδαπῶν οἴσει φοράν , ἡ μὲν πεδιὰς σπαρτῶν , ἡ δ ὀρεινὴ τῶν ἀκροδρύων , καὶ ὅτι χρόνος οὐδεὶς ἀπολειφθήσεται κενὸς εὐεργεσίας , ἀλλὰ τῷ συνεχεῖ καὶ ἐπαλλήλῳ τῶν τοῦ θεοῦ χαρίτων „ καταλήψεται ὁ μὲν ἄμητος τρύγητον , καταλήψεται δὲ ὁ τρύγητος σπόρον “  Lev 0 1 2 .
26 , 5  , ὡς ἀνελλιπῶς καὶ ἀδιαστάτως ἀεὶ τὰ μὲν συγκομίζειν , τὰ δὲ ἐλπίζειν , ἐφεδρευόντων ἑτέροις ἑτέρων , ἵνα τοῖς πέρασι τῶν προτέρων αἱ τῶν ὑστέρων ἀρχαὶ συνάπτουσαι κύκλον τινὰ καὶ χορείαν ἀποτελῶσιν ἀνεπιδεᾶ παντὸς ἀγαθοῦ 0 .
τὸ γὰρ πλῆθος τῶν γινομένων ἐξαρκέσει καὶ πρὸς τὴν παραυτίκα χρῆσιν καὶ ἀπόλαυσιν καὶ πρὸς τὴν τοῦ μέλλοντος ἄφθονον περιουσίαν , νέων ἐπακμαζόντων παλαιοῖς καὶ τὴν ἐκείνων ἔνδειαν προσαναπληρούντων 0 ·
ἔστι δὲ ὅτε καὶ ὑπ εὐφορίας ἀλέκτου τῶν πάλαι συγκομισθέντων φροντίσει τὸ παράπαν οὐδείς , ἀλλ ἀταμίευτα καὶ ἀθησαύριστα καταλείψουσι τοῖς βουλομένοις ἀφέντες τὴν χρῆσιν ἀδεᾶ .
οἷς μὲν γὰρ ὁ ἀληθινὸς πλοῦτος ἐν οὐρανῷ κατάκειται διὰ σοφίας καὶ ὁσιότητος ἀσκηθείς , τούτοις καὶ ὁ τῶν χρημάτων ἐπὶ γῆς περιουσιάζει , προνοίᾳ καὶ ἐπιμελείᾳ θεοῦ τῶν ταμείων ἀεὶ πληρουμένων , ἐκ τοῦ τὰς ὁρμὰς τῆς διανοίας καὶ τῶν χειρῶν τὰς ἐπιβολὰς μὴ ἐμποδίζεσθαι πρὸς τὴν τῶν ἀεὶ σπουδαζομένων καλῶν κατόρθωσιν .
οἷς δὲ ὁ κλῆρος οὐκ ἔστιν οὐράνιος δι  ἀσέβειαν καὶ ἀδικίαν , οὐ δὲ τῶν ἐπὶ γῆς ἀγαθῶν εὐοδεῖν πέφυκεν ἡ κτῆσις ·
ἀλλὰ κ ἂν προσγένηται , τάχιστα ἀπεπήδησεν , ὡς παραγενομένη τὴν ἀρχὴν οὐκ ἐπ ὠφελείᾳ τῶν λαβόντων , ἀλλ ὑπὲρ τοῦ βαρῦναι τὴν ἀνίαν σφοδρότερον , ἥτις ἐκ τοῦ στέρεσθαι κατὰ τὸ ἀναγκαῖον ἕπεται .
τότε δή , φησίν , ὑπὸ τῆς ἄγαν εὐφορίας καὶ ἀφθονίας ὃ νῦν ὑπομένεις ἐργάσῃ ·
νῦν μὲν γὰρ μή τε τῶν νόμων μή τε τῶν πατρίων ἐθῶν αἰδῶ ποιούμενος ἀλλὰ πάντων ἀθρόως ἀλογῶν ὑστερίζεις μὲν τῶν ἀναγκαίων , θεραπεύεις δὲ τὰς τῶν δανειστῶν καὶ ὀβολοστατῶν οἰκίας ἐπὶ πολλῷ δανειζόμενος ·
τότε δ  , ὥσπερ ἔφην , δράσεις τ οὐναντίον .
ὑπὸ γὰρ ἀφθόνου περιουσίας αὐτὸς ἄλλοις δανειεῖς , καὶ οὐκ ὀλίγα οὐ δ ὀλίγοις , ἀλλὰ πολλὰ καὶ πολλοῖς , ὅλοις μὲν οὖν ἔθνεσι , πάντων καὶ τῶν κατὰ πόλιν καὶ τῶν κατὰ χώραν εὐτυχῶς ἀπαντώντων , τῶν μὲν κατὰ πόλιν ἀρχαῖς καὶ τιμαῖς καὶ εὐδοξίαις διά τε εὐδικίας καὶ εὐβουλία καὶ τοῦ διὰ λόγων καὶ πράξεων κοινωφελοῦς , τῶν δὲ κατ ἀγρὸν εὐφορίαις καὶ τῶν ἀναγκαίων , σίτου , οἴνου , ἐλαίου , καὶ τῶν πρὸς ἁβροδίαιτον βίον , ταῦτα δ ἐστὶ τὰ ἀμύθητα γένη τῶν ἀκροδρύων καὶ ἔτι βουκολίων αἰπολίων τῶν ἄλλων θρεμμάτων εὐτοκία 0 1 2 .
ἀλλὰ τί τούτων ὄφελος , εἴποι τις ἄν , τῷ μὴ μέλλοντι κληρονόμους καὶ διαδόχους ἀπολιπεῖν 0 ;
διὰ τοῦτο ἐπισφραγιζόμενος τὰς εὐεργεσίας φησίν ·
οὐδεὶς ἄγονος οὐ δὲ στεῖρα γενήσεται , πάντες δὲ οἱ θεραπευταὶ θεοῦ γνήσιοι νόμον ἐκπληρώσουσι φύσεως τὸν ἐπὶ παιδοποιΐᾳ ·
καὶ γὰρ ἄνδρες ἔσονται πατέρες καὶ πατέρες εὔπαιδες καὶ γυναῖκες ἔσονται μητέρες καὶ μητέρες εὔτεκνοι , ὡς ἕκαστον οἶκον πλήρωμα εἶναι πολυανθρώπου συγγενείας , μηδενὸς ἐλλειφθέντος ἢ μέρους ἢ ὀνόματος τῶν ὅσα ἐπιφημίζεται τοῖς προσήκουσι , καὶ πρὸς τοὺς ἄνω , γονεῖς , θείους , πάππους , καὶ πρὸς τοὺς κάτω πάλιν ὁμοίως , υἱούς , ἀδελφούς , ἀδελφιδοῦς , υἱωνούς , θυγατριδοῦς , ἀνεψιούς , ἀνεψιαδοῦς , τοὺς ἐξ αἵματος πάντας 0 1 2 .
ὠκύμορος δ ἢ ἀτελὴς οὐδεὶς ἂν γένοιτο τῶν κοσμουμένων τοῖς νόμοις οὐδέ τινος ἡλικίας ἄμοιρος ὧν ὁ θεὸς ἔνειμεν ἀνθρώπων γένει ·
ἀλλ ἐκ βρέφους ἐπαινὼν ἑξῆς ὥσπερ δι ἀναβαθμῶν , τεταγμέναις χρόνων περιόδοις ἑκάστης ἡλικίας τοὺς ὁρισθέντας ἀριθμοὺς συνεκπληρώσας , ἐπὶ τὴν τελευταίαν ἀφίξεται τὴν θανάτῳ μᾶλλον δ ἀθανασίᾳ γειτνιῶσαν , ὁ πρὸς ἀλήθειαν εὔγηρως , εὔπαιδα καὶ πολύπαιδα οἶκον ἀνθ αὑτοῦ καταλιπών 0 .
τοῦτ ἐστὶν ὅπερ εἶπέ που προθεσπίζων , ὅτι " τὸν ἀριθμὸν τῶν ἡμερῶν σου ἀναπληρώσεις “  Exod .
23 , 26  , παγκάλως χρησάμενος τοῖς ὀνόμασι κυρίοις ἅμα καὶ προσφυέσιν .
ὁ μὲν γὰρ ἀμαθὴς καὶ ἔκνομος „ οὔτ  ἐν λόγῳ , “ φασίν , „ οὔτ  ἐν ἀριθμῷ “ , τῷ δὲ παιδείας καὶ νόμων ἱερῶν μεταποιουμένῳ πρώτη χάρις ἐστὶν ἐλλογίμῳ καὶ δοκίμῳ φανέντι μεταλαχεῖν ἀριθμοῦ καὶ τάξεως 0 .
ὑπερφυῶς δὲ ἔχει καὶ ἡ πλήρωσις οὐ μηνῶν ἢ ἐνιαυτῶν ἀλλ  ἡμερῶν , ὡς δέον ἑκάστην ἡμέραν τοῦ σπουδαίου μηδὲν ἔρημον καὶ κενὸν ἐᾶν εἰς πάροδον ἁμαρτημάτων , ἀλλὰ πᾶσι τοῖς μέρεσι καὶ διαστήμασιν ἑαυτῆς κ αλοκἀγαθίας πεπληρῶσθαι 0 ·
κρίνεται γὰρ οὐ ποσότητι ἀλλὰ ποιότητι ἡ ἀρετὴ καὶ τὸ καλόν .
ὅθεν ἰσότιμον καλῷ βίῳ σοφοῦ καὶ μίαν ἡμέραν ὑπέλαβεν εἶναι κατορθουμένην 0 .
τοῦτ  ἐστὶν ὃ καὶ ἐν ἑτέροις αἰνίττεται φάσκων εὐλογίας ἄξιον ἔσεσθαι καὶ εἰσιόντα καὶ ἐξιόντα τὸν τοιοῦτον ἄνδρα , διότι πάσαις μὲν ταῖς κινήσεσι πάσαις δὲ ταῖς σχέσεσιν ὁ σπουδαῖος ἐπαινετός , ἔνδον τε καὶ ἔξω , πολιτικὸς ὁμοῦ καὶ οἰκονόμος , ὡς τὰ μὲν ἔνδον ἐξορθοῦν οἰκονομικῶς , τὰ δ ἔξω πολιτικῶς , ᾗ συμφέρον ἐπανορθοῦσθαι 0 1 .
ἐὰν μὲν οὖν εἷς ἀνὴρ τυγχάνῃ τοιοῦτος ὢν ἐν πόλει , τῆς πόλεως ὑπεράνω φανεῖται , ἐὰν δὲ πόλις , τῆς ἐν κύκλῳ χώρας , ἐὰν δὲ ἔθνος , ἐπιβήσεται πᾶσιν ἔθνεσιν ὥσπερ κεφαλὴ σώματι τοῦ περιφαίνεσθαι χάριν , οὐχ ὑπὲρ εὐδοξίας μᾶλλον ἢ τῆς τῶν ὁρώντων ὠφελείας 0 1 2 ·
αἱ γὰρ συνεχεῖς τῶν καλῶν παραδειγμάτων φαντασίαι παραπλησίας εἰκόνας ἐγχαράττουσι ταῖς μὴ πάνυ σκληραῖς καὶ ἀποκρότοις ψυχαῖς .
ὅθεν εἴρηται πρὸς τοὺς ἐθέλοντας μιμεῖσθαι τὰ σπουδαῖα καὶ θαυμαστὰ κάλλη μὴ ἀπογινώσκειν τὴν ἀμείνω μεταβολὴν μη δὲ τὴν ὥσπερ ἐκ διασπορᾶς ψυχικῆς ἣν εἰργάσατο κακία πρὸς ἀρετὴν καὶ σοφίαν ἐπάνοδον 0 ·
ἵλεως γὰρ ὅταν ᾖ ὁ θεός , ἐξευμαρίζεται πάντα .
γίνεται δὲ ἵλεως τοῖς αἰδουμένοις καὶ μεθορμιζομένοις ἐξ ἀκρασίας εἰς ἐγκράτειαν καὶ τὰ μὲν τῆς ὑπαιτίου ζωῆς κακίζουσι καὶ ὅσα ἐναπεμάξαντο ταῖς ψυχαῖς αἰσχρὰ εἴδωλα μυσαττομένοις , εὐδίαν δὲ παθῶν ἐζηλωκόσι καὶ γαλήνην καὶ εἰρήνην βίου μετατρέχουσι .
καθάπερ οὖν ἀνθρώπους ἐν ἐσχατιαῖς ἀπῳκισμένους ῥᾳδίως ἂν ἑνὶ κελεύσματι συναγάγοι ὁ θεὸς ἀπὸ περάτων εἰς ὅ τι ἂν θελήσῃ χωρίον , οὕτω καὶ τὸν νοῦν ἐξ ἄλης πολυχρονίου πάντῃ πλανηθέντα καὶ κακωθέντα πρὸς ἡδονῆς καὶ ἐπιθυμίας , δεσποινῶν ἐκτετιμημένων , ἐλεῶν ὁ σωτὴρ ἐξ ἀνοδίας εἰς ὁδὸν εὐπετῶς ἂν ἀγάγοι , ἀμεταστρεπτὶ φεύγειν διεγνωκότα φυγήν , οὐ τὴν ἐπονείδιστον λεγομένην , ἀλλὰ τὴν σωτήριον , ἣν οὐκ ἄν τις ἁμάρτοι λέγων καθόδου κρείττονα .
τὰ μὲν οὖν ἐκτὸς ἀγαθὰ εἴρηται , νῖκαι κατ ἐχθρῶν , κράτη πολέμων , εἰρήνης βεβαιώσεις καὶ τῶν κατ εἰρήνην ἀγαθῶν περιουσίαι , πλοῦτοι καὶ τιμαὶ καὶ ἀρχαὶ καὶ τὰ παρεπόμενα τοῖς εὖ πράττουσιν ἐγκώμια , διὰ παντὸς στόματος καὶ φίλων καὶ δυσμενῶν ἐπαινουμένοις , τῶν μὲν διὰ φόβον , τῶν δὲ δι εὔνοιαν 0 1 2 ·
λεκτέον δὲ καὶ τὰ τούτων οἰκειότερα , τὰ περὶ σῶμα .
φησὶν οὖν , ὅτι τοῖς ἀρετὴν διαπονοῦσι καὶ τοὺς ἱεροὺς νόμους ἡγεμόνας τῶν κατὰ τὸν βίον λόγων καὶ ἔργων προστησαμένοις ἰδίᾳ τε καὶ κοινῇ περιέσται τὸ εἰς ἅπαν ἄνοσον ·
εἰ δὲ καὶ γένοιτό τις ἀσθένεια , τοῦ μὲν κακῶσαι χάριν οὐκ ἂν γένοιτο , τοῦ δ  ὑπομνῆσαι τὸν θνητὸν ὅτι θνητός ἐστιν , εἰς ὑπεραύχου φρονήματος κατάλυσιν καὶ βελτίωσιν ἠθῶν 0 ·